นับว่าเป็นโชคดีของตาลอีกแล้ว เพราะว่าได้รับเชิญจากห้องอาหาร The Square อีกนึงแห่งของโรงแรม Novotel ค่ะ
หลายคนคงสงสัยเนอะว่า ทุกห้องอาหารของโรงแรม Novotel จะมีกี่ห้องแต่จะมีหนึ่งห้องที่ชื่อว่า "The Square" 
ซึ่งตาลได้ทราบมาว่า โรงแรมแห่งนี้จะมีผู้บริหารแต่ละสาขาเนี่ยคนละคนกัน หรือว่าคนละเจ้าของกันนั้นเองเหมือนจะเป็นกฏเลยก็ คือ 
โรงแรม Novotel ไม่ว่าจะสาขาไหนก็ตาม จะต้องมีห้องอาหาร The Square ค่ะ ^^

และห้องอาหารแต่ละสาขานั้นจะมี Concept ที่ค่อนข้างจะแตกต่างกันนะคะ คือ อาหารนานาชาติเหมือนกัน 
ความอร่อยของแต่ละเมนูนั้นจะไม่เหมือนกันค่ะ อย่างครั้งที่ตาลได้มีโอกาสมาที่สาขา Platinum ซึ่งที่นี้เค้าจะโดดเด่นในเรื่องของ 
"อาหารจีน" ค่ะ ตาลก็จะขอเขียนแนะนำเมนูตามที่ทางโรงแรมแนะนำ และทานไปพร้อมๆ กันเลยนะคะ

เมนู "หมูกรอบ เป็ดย่าง หมูแดง" โดยได้บอกว่าเชฟนั้นมีวิธีการทำไม่เหมือนที่อื่น ซึ่งเป็นสูตรลับของเชฟโรงแรมนี้เลยทีเดียว 
ได้ยินดังนั้น ตาลก็เดินไปที่ส่วนของ อาหารจีนทันที 555 บอกเชฟที่เคาเตอร์ว่า ขอชิม "หมูกรอบ เป็ดย่าง หมูแดง" ที่นี่อร่อยมากกกก 
ขอลองหน่อยนะคะ เชฟหน้าบานกันเลยทีเดียว เชฟเค้าหั่นใส่จานให้ทั้ง 3 อย่างเลย แล้วเหมือนจะราดน้ำพะโล้ลงไปนิดๆ กำลังพอดีให้ด้วย 
ตอนแรกที่เห็น เกิดจินตนาการทันทีว่า "แฉะแน่นอน" 

แต่พอได้ชิมครบทั้ง 3  อย่างแล้ว ความคิดแรกก็ตกไปเลยทีเดียว เพราะมันผิดคาดอ่ะ น้ำราดชุ่มกำลังดี ไม่เข้มข้น ไม่ใสเกินไป 
ที่ชอบสุดๆ เลยยกให้ "หมูกรอบ" ค่ะ หนังหมูสีกรอบเกรียมเหลืองๆ กัดเข้าปากหนังหมูกรอบกรุบๆ เลยค่ะ อร่อยมาก 
หลังจากที่ไม่ได้ทานหมูกรอบอร่อยๆ แบบนี้มานาน รับรู้ถึงความแตกต่างของหมูกรอบ ที่เราทานกันทั่วไป 
กับที่ทานอยู่ได้เลยว่ามันแตกต่าง ไม่ใช่เพราะมันอยู่ในโรงแรมหรืออะไร แต่เค้ามีวิธีการทำที่ไม่เหมือนที่อื่นจริงตามคำบอกค่ะ

เมนูแนะนำอีกเมนู "กรรเขียงปู" อันนี้เป็นแนวติ่มซำค่ะ กรรเชียงปูนึ่งร้อนๆ ราดด้วยผงกระหรี่ที่ทำเหมือนปูผัดผงกระหรี่ค่ะ 
แต่ไม่ได้ใส่ปูลงไป กัดเข้าไปเนื้อกุ้งเต็มคำเลย เห็นเป็นสีแดงๆ ของกุ้งกันเลยทีเดียว ผงกระหรี่ก็เข้ากันลงตัวดีกับกรรเชียงค่ะ 

"ทอดมันกุ้ง" อันนี้ดูเหมือนทอดมันกุ้งชุบแป้งทอดเป็นชิ้นเล็กๆ พอคำ แล้วทอดเหลืองอย่างเดียวนะคะ เพราะข้างในนั่นนะ 
เป็นกุ้งทั้งตัวเลยแป้งทอดก็กรอบกรุบ เหมือนทอดใหม่ๆ อยู่ตลอด เป็นของทานเล่นที่อร่อยใช่ย่อยเลยค่ะ 

นอกจากนั้นก็จะมีอาหารไลน์อื่นๆ อย่าง Cold Cut , ซูชิ, บาร์บีคิว, สลัด ฯลฯ ค่ะ ไลน์อาหารอาจไม่เยอะอลังฯ เท่าที่อื่น 
แต่คุณภาพไม่แพ้ที่อื่นเลยค่ะ ^^

อ้อ เกือบพลาดไลน์ของหวาน ของหวานโปรดที่ทางโรงแรมแนะนำมาก็จะเป็นไอศกรีมโฮมเมดค่ะ ไอศกรีมที่นี่จะมี 2 รสคือ 
วนิลากับ สตอร์เบอร์รี่(ไม่แน่ใจนะคะว่า เค้าจะสลับสับเปลี่ยนกันในแต่ละวันหรือเปล่า) แต่เท่าที่ตาลได้ทานมาทั้ง 2 รส ชอบทั้ง 2 รสเลยค่ะ 
ไม่หวานมาก ไม่เปรี้ยวมาก อย่างที่เคยทานกัน สตอเบอร์รี่สีสรรก็ไม่จัดจ้านเหมือนไอศกรีมใส่สี เป็นอะไรที่ดูโฮมเมดมาก ความหลากหลายของ
รสชาติไอศกรีมดูไม่เยอะ แต่เป็นอะไรที่ โฮมเมดให้ความแตกต่างจาก ไอศกรีมที่เราซื้อทานกันจริงๆ ค่ะ น่าจะเป็นที่ส่วนผสมของไอศกรีมที่
เข้มข้นกว่าค่ะ

โปรโมชั่นช่วงกลางวันอย่างที่ตาลได้มาทานก็จะเป็น ราคาบุฟเฟ่ต์อาหารกลางวัน 799++ (มาสองจ่ายหนึ่ง)
ส่วนตัวคิดว่าก็คุ้มอยู่ในระดับนึงนะคะ เพราะเดี๋ยวนี้ส่วนใหญ่ถ้าไปทานข้าวกัน 2 คน ตามห้างร้านต่างๆ ราคาก็เกือบพันแล้ว
เรียกว่าไม่ต่างกันมากค่ะ ^^
